Cuneiform Tablet Prague I 684
Cuneiform tablet, dated to the Old Assyrian Period (ca. 1950-1850 BC).
Genre: debt note
Transliteration:
3 ma-na KÙ.BABBAR ṣa-ru-pá-am i-ṣé-er pí-la-aḫ-IŠTAR DUMU i-ku-pí-a PUZUR₄-a-šur DUMU šu-la-ba-an i-šu-ú iš-tù ḫa-muš-tim ša a-la-ḫi-im ù e-na-ma-nim a-na 15 ḫa-am-ša-tim i-ša-qal ITU.KAM ša ke-na-tim li-mu-um ša qá-té PUZUR₄-{d}MUŠ šu-ma i-na ú-me-šu ma-al-ú-tim KÙ.BABBAR la iš-qú-ul ki-ma a-wa-at kà-ri-im 1.5 GÍN.TA i-na ITU.KAM a-na 1 ma-na-im ṣí-ib-tám ú-ṣa-ab i-na a-lim{ki} i-na a-la-ki-šu ší-ma-am ša 3 ma-na KÙ.BABBAR pí-lá-aḫ-IŠTAR a-na PUZUR₄-a-šur i-da-an-ma i-na KÙ.BABBAR qá-sú ša-ak-na-at IGI DINGIR-ma-lá-ak IGI a-šur-ta-ak-lá-ku IGI a-mur-IŠTAR